SVEUČILIŠTE J. J. STROSSMAYERA U OSIJEKU

FILOZOFSKI FAKULTET

**POVJERENSTVO ZA OSIGURAVANJE I UNAPREĐIVANJE KVALITETE**

KLASA: 602-04/16-01/ 3

URBROJ: 2158-83-07-16-4

Osijek, 1. ožujak 2016.

**Z A P I S N I K**

**s 5. sjednice Povjerenstva za osiguravanje i unapređivanje kvalitete u akademskoj 2015./2016. održane 22. veljače 2016. u sobi br. 40 s početkom u 12,00 sati**

**NAZOČNI:**

1. doc. dr. sc. Ljubica Matek, predsjednica
2. doc. dr. sc. Sanja Jukić, predstavnica nastavnika
3. doc. dr. sc. Ivana Jozić, predstavnica nastavnika
4. dr. sc. Ana Jakopec, predstavnica asistenata
5. dr. sc. Ana Lehocki Samardžić, predstavnica asistenata
6. dr. sc. Vesna Radičević, predstavnica administrativnog osoblja
7. mr. sc. Danijel Jelaš, predstavnik vanjskih dionika
8. dr. sc. Marina Vinaj, predstavnica vanjskih dionika
9. Martina Ivanko, predstavnica studenata

**NENAZOČNI**:

1. doc. dr. sc. Maja Krtalić, predstavnica nastavnika
2. dr. sc. Sanja Španja, predstavnica asistenata
3. Alen Žuškić, predstavnik studenata
4. Nemanja Spasenovski, predstavnik studenata

Zapisničar: Katarina Brkić, mag. iur.

Sjednicu je otvorila i vodila predsjednica Povjerenstva doc. dr. sc. Ljubica Matek.

Sjednici Povjerenstva prisustvovao je Domagoj Burazin, dipl. iur. , voditelj Ureda za kvalitetu, na poziv Predsjednice Povjerenstva.

Predsjednica je pozdravila prisutne te predložila sljedeći

**DNEVNI RED:**

**1. Usvajanje zapisnika sa 4. sjednice Povjerenstva**

**2. Donošenje preporuka za intenziviranje suradnje sa privrednim subjektima**

**3. 3. broj Biltena sustava za kvalitetu**

**4. Razno**

Takav je dnevni red u cijelosti prihvaćen.

**AD. 1.**

Na zapisnik s 4. sjednice nije bilo primjedbi, te je jednoglasno prihvaćen.

Dr. sc. Ana Jakopec se ispričala Povjerenstvu jer zbog obveza povodom organizacije VI. znanstveno – stručnog skupa "Osnaživanje potencijala za preventivne aktivnosti u zajednici" nije u mogućnosti ostati na sjednici. Napustila je sjednicu u 12,10 sati.

**AD. 4.**

Budući da članovima – vanjskim dionicima dr. sc. Marini Vinaj, zaposlenoj u Muzeju Slavonije u Osijeku i Damiru Jelašu, zaposlenom u Državnom arhivu u Osijeku, 31. ožujka 2016. ističe mandat u Povjerenstvu za unaprjeđenje i osiguranje kvalitete visokog obrazovanja, Povjerenstvo je prihvatilo prijedlog predsjednice Matek za nove članove. Predloženi su Ivana Biljan, zaposlena u Agenciji za odgoj i obrazovanje i Ljerka Hajncl, pedagog, zaposlena na Zavodu za vještačenje, profesionalnu rehabilitaciju i zapošljavanje osoba s invaliditetom.

Povjerenstvo je kratko prokomentiralo Izvješće o radu Knjižnice te je članica Povjerenstva Marina Vinaj iskoristila priliku kako bi pohvalila rad kolega iz Knjižnice, a isto tako se nada da je to odraz odnosa na matičnoj sastavnici. Znajući uvijete u kojima knjižnica i njezino osoblje djeluju jako je zadovoljna. Prijedlog je Povjerenstva da se na Vijeću pohvali rad Knjižnice jer je po svim parametrima analize napredak u radu vidljiv.

U uskoj vezi sa radom knjižnice postavilo se pitanje vezano za preporuku koju je Povjerenstvo postavilo na zahtjev studenata, u kojoj se preporuča razmotriti mogućnost da postupak međuknjižnične posudbe bude besplatan i za studente ukoliko se radi o posudbi jedinice s popisa obvezne literature a nema je u našoj knjižnici ([Preporuke po izvješću Radne skupine za praćenje provedbe Strategije razvoja Fakulteta za 2014. godinu i o nacrtu Strategije razvoja za razdoblje od 2016. – 2020. (10. studenoga 2015.)](http://www.ffos.unios.hr/download/preporuke-nakon-odrzane-1-sjednice-u-akad-godini-2015-16.pdf). Zaključak je kako isti upit treba ponoviti te saznati u kojoj je fazi rješenje toga pitanja.

Predsjednica Matek predložila je voditelju Ureda za kvalitetu Domagoju Burazinu da se pri izradi novog Priručnika Ureda za kvalitetu usklade mandati svih članova Povjerenstva i da se mandat smanji na 2 godine. Voditelj Ureda za kvalitetu složio se sa tom preinakom te je izvjesno da će se time voditi kada novi Priručnik bude u izradi. Predsjednica Povjerenstva obavijestila je Voditelja Ureda za kvalitetu o potrebi provedbe ankete o Ureda za studentska pitanja.

**AD. 2.**

Predsjednica Matek je na početku rasprave o intenziviranju suradnje sa privrednim subjektima pročitala u cijelosti tekst koji se odnosi na navedenu temu a koji je doc. dr. sc. Maja Krtalić poslala uz isprike jer nije u mogućnosti sudjelovati na sjednici. Povjerenstvo je zatim konstatiralo da većina katedri i odsjeka na različite načine surađuje sa privrednim subjektima ili različitim institucijama kao što su Ciklopea d.o.o , Inchoo, Betaware, Muzej Slavonije, HRT i druge. Za mnoge odsjeke je takav način nastave svakako kvalitetniji i napredniji s obzirom na područja kojima se bave. Problem u sadašnjoj suradnji jest što nema sustavnih podataka o tome koliko često, kada, s kime se provodi suradnja, te ne znamo vodi li se negdje zbirna evidencija svega navedenoga.

Povjerenstvo za kvalitetu mišljenja je da se intenziviranje suradnje sa privrednim subjektima i institucijama treba provoditi na razini odsjeka i katedri i to na način da voditelji odsjeka prikupe i dostave Upravi sve dosadašnje podatke o suradnji sa institucijama i privrednim subjektima uz naznake o kakvoj se suradnji radi (usmeni dogovor ili potpisana suradnja). Slijedom toga odsjeci bi trebali kontinuirano dostavljati takve podatke Upravi koja bi vodila evidenciju o istima što bi rezultiralo ukidanjem suradnje koja ne postiže željene rezultate ili širenjem suradnje koja ima potencijala. Takva evidencija bi trebala biti dostupna djelatnicima Fakulteta uz korištenje zaporke (kao što je to slučaj sa drugim podatcima i dokumentima) a na mrežnim bi stranicama trebalo prikazati neke od značajnijih rezultata postignutih tijekom suradnje. Tijekom dosadašnje suradnje kao primjer pozitivnog rezultata je Odsjek za informacijske znanosti koji je sa tvrtkom Betaware izradio aplikaciju GlasApp za djecu s posebnim potrebama. Slijedom navedenog Uprava bi trebala dati voditeljima i tajnicima odsjeka upute o tome koje podatke bi trebali evidentirati ovisno o tome o kakvim se aktivnostima radi. Tijekom rasprave sa članovima Povjerenstva Matek je zaključila kako je potrebno:

 1. zatražiti popis ustanova i privrednih subjekata s kojima postoji suradnja po odsjecima

 2. zatražiti popis ustanova s kojima odsjeci žele surađivati

Kako je suradnja rezervirana za studente diplomskog studija predstavnica studenata Martina Ivanko je iznijela prijedlog da se i na preddiplomskom studiju uvede doticaj sa praksom kako bi imali uvid u to kako se praksa obavlja što bi im pomoglo u odluci kod odabira diplomskog studija.

Predstavnica studenata Ivanko u 12:40 je napustila sjednicu zbog drugih obaveza na fakultetu (izlazak na ispit).

Povjerenstvo je zaključilo kako konkretnije prijedloge ne može dati od onih koje će u Preporuci za intenziviranje suradnje s privrednim subjektima poslati na uvid doc. dr. sc. Silviji Ručević, prodekanici za razvojno – stručni rad.

**AD. 3.**

Voditelj Ureda za kvalitetu Domagoj Burazin bio je nazočan na sjednici radi izbora teme za 3. broj Biltena sustava za kvalitetu. Prijedlog Ureda za kvalitetu je da tema ovogodišnjeg Biltena bude Erasmus mobilnost na Filozofskom Fakultetu u Osijeku. Tema bi obuhvaćala 5-7 zanimljivih interwieva sa nastavnim, nenastavnim osobljem i studentima koji su se upustili u projekt Erasmus mobilnosti. Osim toga, Predsjednica Matek je predložila da se u ovogodišnji broj uvrsti tekst o studentu prodekanu, što su djelatnici Ureda za kvalitetu pozicionirali u stalnu rubriku "Vijesti i zanimljivosti". Povjerenstvo se složilo da se kraćim tekstom pod nazivom "55 godina Filozofskog fakulteta u Osijeku" osvrne na proslavu koja se ove godine obilježavala na Fakultetu što bi u 3. broju Biltena potpalo pod rubriku "Mediji o nama".

Sjednica je završena u 13,00 sati.

Predsjednica Povjerenstva za osiguravanje

i unapređivanje kvalitete visokog obrazovanja

 doc. dr. sc. Ljubica Matek